Андрэ ле Брун

Андрэ ле Брун (Лебрэн) (; ,  — , Вільня) — прыдворны скульптар польскага караля Станіслава Аўгуста Панятоўскага.

 Біяграфія 
злева|міні|200x200пкс|Алегорыі Справядлівасці і Міра з гербом Рэчы Паспалітай, у Мармуровым зале Каралеўскага замка ў Варшаве (1771)
міні|Андрэ ле Брун. Бюст караля Станіслава Аўгуста Панятоўскага. Гродзенскі гісторыка-археалагічны музей.
Франка-фламандскага паходжання. Вучань Жана-Батыста Пігаля. У 1755 годзе выйграў Гран-пры французскай Акадэміі жывапісу і скульптуры.

З 1759 года навучаўся у Французскай акадэміі ў Рыме, таксама стаў чальцом рымскай акадэміі святога Лукі. Яго стыль сфармаваўся пад уплывам рымскага барока. Быў адным з дызайнераў версальскага парка.

У 1768 годзе, дзякуючы садзейнічанню мадам Марыі Тэрэзы Жафрэн, стаў прыдворным мастаком караля Рэчы Паспалітай Станіслава Аўгуста Панятоўскага. У 1768—1795 гадах меў тытул «першага скульптара» караля і кіраваў скульптурнай майстэрняй у Каралеўскім замку ў Варшаве.

Будучы ў Польшчы быў схільны да класіцызму. Пасля адрачэння караля пераехаў з ім у ГроднаStanisław August, ostatni król Polski. Warszawa: Zamek Krolewski, 2011. S. 193., а потым у Пецярбург, у надзеі на пазіцыю прыдворнага скульптара пры імператарскім двары.

Акрамя Рэчы Поспалітай, у 1795—1803 гадах плённа працаваў у Санкт-Пецярбургу.

З 1803 года ў якасці прафесара працаваў на кафедры скульптуры і работы па каменю ў імператарскім Віленскім універсітэце.

Андрэ Жан ле Брун памёр у Вільні ў 1811 году.«LEBRUN André Jean» (in French). Louvre. Retrieved 2014-07-02.

 Выбраныя працы 
справа|міні|233x233пкс|Бюст гетмана Стэфана Чарнецкага
злева|міні|200x200пкс|Конная статуя польскага караля Яна III СабескагаБронзавую мадэль стварыў Андрэ Ле Брун, а Францішэк Пінк выканаў скульптуру ў камні.Гродзенскі гісторыка-археалагічны музей

У экспазіцыі Новага замку знаходзіцца бюст польскага караля Станіслава Аўгуста Панятоўскага, выраблены ў 1784 годзе для дамініканскага касцёла ў ГроднаКамісарук С. М. Фрагменты «станіславоваўскага класіцызму» ў мастацкай культуры Гродна // Актуальные проблемы мировой художественной культуры. Гродно: ГрГУ, 2015. С. 113—118..

Іншыя працы:

 Некалькі статуй для рымскай тытулярный царквы Сан-Карло-аль-Корсы (уключаючы статую Юдыф)
 бюст графа Кірылы Разумоўскага (Траццякоўская галерэя, 1766)
 бюст Папы Рымскага Клімента XIII (1768)
 бюст Марыя Фёдораўны, жонкі Паўла I
 бюст гетмана Стэфана Чарнецкага
 У Луўры маюцца тры работы Ле Бруна

 Тры танцуючых маладых жанчыны, адзетых у антычным стылі
 Алегарычная кампазіцыя Афіны
 Нептун з трохзубам у багата упрыгожаным медальёне
 У Каралеўскім замку ў Варшаве

 рад дэкаратыўных скульптур, у тым ліку, алегорыі Справядлівасці і Міру, якія падтрымліваюць шчыт з гербом Рэчы Паспалітай, у Мармуровым зале палаца (1771)
 рад дэкаратыўных скульптур Вялікага зала (у суаўтарстве з Якубам Манальдзі), у тым ліку, статуі Апалона і Мінервы (каля 1778 года)
 статуя Славы і большасць адлітых у бронзе (13) бюстаў праслаўленых палякаў у Рыцарскім зале.

Таксама:
 скульптуры «Танцуючыя сатыры» і «Вакханка» у Лазенках (створаны ў час знаходжання Ле Бруна у Італіі)
 Чатыры атланты, якія падтрымліваюць балкон над уваходам у Палац Тышкевічаў (Варшава).
 праект помніка Яну III Собескаму ў Варшаве (выканаў скульптар Ф. Пинк, 1788) у Лазенках і інш.

 Заўвагі 

 Літаратура 

 Katarzyna Mikocka-Rachubowa. Andre Le Brun pierwszy rzeźbiarz krola Stanisława Augusta. 2 t. Warszawa: Instytut Sztuki Polskiej Akademii Nauk, 2010.
 Wielka Encyklopedia PWN. Tom 15. Warszawa: Wydawnictwo Naukowe PWN, 2003, s. 395. ISBN 83-01-13794-0.
 Władysław Leśniewski: Historia sztuki polskiej (tom III). Kraków: Wydawnictwo Literackie Kraków, 1965, s. 82.
 Artur Badach: Zamek Królewski w Warszawie. Fundacja Zbiorów im. Ciechanowieckich. Fundacja Teresy Sahakian. Rzeźba. Katalog zbiorów. Warszawa: Zamek Królewski w Warszawie, 2011, s. 24. ISBN 978-83-7022-187-4.
 Encyklopedia Warszawy. Warszawa: Wydawnictwo Naukowe PWN, 1994, s. 411. ISBN 83-01-08836-2.

Катэгорыя:Скульптары барока